

Η αλλοτρίωση αφορά στην αποξένωση του ανθρώπου (παρουσιάσθηκε εντυπωσιακά από **τον Τσάπλιν** στους «Μοντέρνους Καιρούς»), στην αποξένωση από το αποτέλεσμα της εργασίας του και στην αποξένωση από την εργασία αυτή καθεαυτή. Η εργασία αποκτά καταναγκαστικό χαρακτήρα, ο οποίος εντείνεται από την άσκηση του ελέγχου και την όλο και μεγαλύτερη εξάρτηση του ανθρώπου από αυτήν, για να διασφαλίσει τον βιοπορισμό του. Ο εργαζόμενος αναπτύσσει αισθήματα μοναξιάς, κενότητας, αδιαφορίας, άγχους και απογοήτευσης για τη ζωή (όπως οι φιγούρες του **Κάφκα στη «Δίκη» ή του Μπέκετ στο «Περιμένοντας τον Γκοντό**»). Το αίσθημα της αλλοτρίωσης είναι: αντικειμενικό (οι εργαζόμενοι δεν έχουν μέσα για τη συντήρησή τους) και υποκειμενικό (η φτωχοποίηση αφορά στο σύνολο της προσωπικότητας, οδηγώντας στην υλική, πνευματική και ψυχική φτώχεια). **Γιάννης Μάρκοβιτς**

**Με αφορμή το παραπάνω κείμενο και το δοκίμιο του Ε.Π.Παπανούτσου**

**« Ο καταμερισμός και η ειδίκευση» να σημειώσεις:**

**-** *Αίτια της επαγγελµατικής αλλοτρίωσης*

*- Επιπτώσεις*

*- Τρόπους αντιµετώπισης της επαγγελµατικής αλλοτρίωσης*